OpenLLM-France/wikimedia huggingface dataset:
# Malá Lehota

Malá Lehota és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1388.
# Elisabeth I (pel·lícula)

Elisabeth I és una pel·lícula britànico-estatunidenca dirigida per Tom Hooper, estrenada el 2005.

## Argument

Narra els últims anys de regnat d'Elisabet I d'Anglaterra (Helen Mirren). Als seus 60 anys, encara no té descendència i necessita casar-se amb un home de família real, a poder ser catòlic per a poder aliar-se amb els francesos i combatre els espanyols. L'Armada Invencible està a punt d'atacar Anglaterra.
Tots aquests contratemps els pot tirar endavant gràcies al seu company i amic Robert Dudley, El Comte de Leicester (Jeremy Irons).

## Repartiment

* Helen Mirren: Elisabet I d'Anglaterra
* Jeremy Irons: Robert Dudley
* Patrick Malahide: Sir Francis Walsingham
* Toby Jones: Robert Cecil
* Hugh Dancy: Robert Devereux
* Barbara Flynn: Maria I d'Escòcia
* Simon Woods: Gifford

## Rodatge

Pel·lícula rodada a Vílnius (Lituània).

## Premis i nominacions
### Premis

* 2006. Primetime Emmy a la millor minisèrie
* 2006. Primetime Emmy a la millor direcció per minisèrie, pel·lícula o especial dramàtic per Tom Hooper
* 2006. Primetime Emmy a la millor actriu per minisèrie o pel·lícula per Helen Mirren
* 2006. Primetime Emmy a la millor direcció artística per minisèrie o pel·lícula per Eve Stewart, Leon McCarthy i Sarah Whittle
* 2006. Primetime Emmy al millor càsting per minisèrie, pel·lícula o especial per Doreen Jones
* 2006. Primetime Emmy al millor actor secundari per minisèrie o pel·lícula per Jeremy Irons
* 2006. Primetime Emmy al millor vestuari per minisèrie, pel·lícula o especial per Mike O'Neill i Samantha Horn
* 2006. Primetime Emmy a la millor perruqueria per minisèrie, pel·lícula o especial per Fae Hammond i Sue Westwood
* 2006. Primetime Emmy a la millor edició d'una càmera per minisèrie o pel·lícula per Beverley Mills (part 1)
* 2007. Globus d'Or a la millor minisèrie o telefilm
* 2007. Globus d'Or a la millor actriu en minisèrie o telefilm per Helen Mirren
* 2007. Globus d'Or al millor actor secundari en minisèrie o telefilm per Jeremy Irons

### Nominacions

* 2006. Primetime Emmy al millor actor secundari per minisèrie o pel·lícula per Hugh Dancy
* 2006. Primetime Emmy al millor guió per minisèrie, pel·lícula o especial dramàtic per Nigel Williams
* 2006. Primetime Emmy a la millor edició d'una càmera per minisèrie o pel·lícula per Melanie Oliver (part 2)
* 2006. Primetime Emmy a la millor edició de so d'una càmera per minisèrie o pel·lícula per Ken Campbell i Paul Hamblin
# Olenítxevo

Olenítxevo (Оленичево en rus) - és un poble de l'óblast de Penza, a Rússia, el 2004 tenia 32 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Greenock Morton Football Club

El Greenock Morton Football Club és un club de futbol escocès de la ciutat de Greenock.

## Història

El club va néixer com a Morton Football Club el 1874, essent re anomenat Greenock Morton FC el 1994. Fou membre fundador de la Second Division, la temporada 1893-94. Fou campió de copa la temporada 1921-22.

## Palmarès

* Copa escocesa de futbol:
** 1921-22
* Primera divisió escocesa de futbol (segona categoria):
** 1949-50, 1963-64, 1966-67, 1977-78, 1983-84, 1986-87
* Segona divisió escocesa de futbol (tercera categoria):
** 1994-95, 2006-07, 2014-15
* Tercera divisió escocesa de futbol (quarta categoria):
** 2002-03
* Great War Shield:
** 1914-15
* SPFL Development League West:
** Champions: 2015-16

## Futbolistes destacats

Futbolistes del Morton inclosos a l'Scottish Football Hall of Fame.
* Joe Jordan (2005)
* Jimmy Cowan (2007)

## Referències

* ↑ «Club Info». Greenock Morton F.C.. Arxivat de l'original el 2008-08-19. [Consulta: 1r octubre 2017].
* ↑ «2017-18 Greenock Morton squad». Greenock Morton FC. [Consulta: 20 juliol 2017].
* ↑ «Greenock Morton 1946-47-2007-08». newcastlefans.com.
* ↑ «Club History». Greenock Morton F.C.. Arxivat de l'original el 10 de març 2009. [Consulta: 11 novembre 2009].
* ↑ Ross, James M. «Scotland - List of Cup Finals». RSSSF, 12-02-2015. [Consulta: 30 maig 2015].
* ↑ «War Fund Shield». Scottish Football Historical Archive [Consulta: 8 juny 2015].
* ↑ Mitchell, Jonathan «Morton Under-20s crowned champions». Greenock Telegraph, 29-03-2016 [Consulta: 30 març 2016].
* ↑ «2005». Scottish Football Museum. Arxivat de l'original el 28 de setembre 2011. [Consulta: 17 agost 2011].
* ↑ «Nine hoisted into Scotland's proud Hall of Fame». The Scotsman, 12-11-2007 [Consulta: 11 novembre 2013].

## Enllaços externs

* Web oficial
* Greenock Morton Supporters Trust
* TonTastic Media Archive
* Morton BBC My Club page
* Complete History and Stats a fitbastats.com
# Nijnepodpolni

Nijnepodpolni (en rus: Нижнеподпольный) és un poble (un khútor) de l'óblast de Rostov, a Rússia, que en el cens del 2010 tenia 650 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# Gerard Oliva Gorgori

Gerard Oliva i Gorgori (Riudecanyes, 7 d'octubre de 1989) és un futbolista professional català que juga de davanter a la Unio Esportiva Sant Andreu de la Segona Rfef
Durant la seva carrera esportiva, ha estat vinculat principalment a equips de segona divisió B. Ha jugat al CD Numancia, Atlético de Madrid B, SD Huesca, CF Badalona, Atlètic Balears, entre d'altres. El 2018 va fitxar pel MKS Cracòvia, a la primera divisió polonesa. Durant la seva estada a Polònia va patir una greu lesió al genoll i el 2019 va tornar a Catalunya i va entrar al Gimnàstic de Tarragona fins a 2020, el qual li va oferir recuperar-se i un lloc a la plantilla. Més tard fou renovat fins a 2021.

## Referències

* 1 2 Izquierdo, Hugo «Gerard Oliva, a la aventura polaca». Vavel, 26-06-2018.
* 1 2 «Gerard Oliva, grana fins al 2020». Diari Més, 22-08-2019.
* ↑ Aparicio López, Jaume «Gerard Oliva, sí se queda». Diari de Tarragona, 15-06-2020.
# Carn blanca

La carn blanca és aquella que, en contraposició a la carn vermella, presenta una coloració menys vermellosa. Des del punt de vista de nutrició es refereix a carn blanca tota aquella que no procedeix de mamífers. Es tracta d'una classificació que no respon a criteris científics clars, sinó culinaris i que té en compte el color de la carn en estat cru. El color vermell de la carn ve donat per la mioglobina. També pot fer referència a la diferència entre el peix blau i el peix blanc.

## Classificació

La classificació pot variar segons el temps, el lloc o la cultura, però generalment es considera que la carn blanca és la carn d'aviram, la de conill, i a vegades s'hi inclou també la de peix. Entre l'aviram més comú que proporciona carn blanca es troba el pollastre, el gall dindi, l'ànec, amb algunes excepcions com la carn d'estruç. Així, la carn de la majoria dels mamífers, així com la ja esmentada d'estruç, són considerades tradicionalment com carns vermelles.
A vegades, és considerada com carn blanca la carn de criatures de mamífers com la de vedella, be o porc jove, i com carn vermella, la carn d'ànec o oca. La carn de caça sol situar-se en una categoria separada.
Als Estats Units existeix una definició que classifica les carns entre vermelles i blanques, no per la seva aparença, sinó pel seu contingut de greix. Així, la carn blanca seria la carn magra, sense greix.
Els productors de carn estan interessats, per tant, en què les seves carns siguin classificades com blanques, fins al punt que la United States National Pork Board ha declarat la carn de porc com "l'altra carn blanca" al costat de la d'ocells de corral. No obstant això, les carns que serien classificades com vermelles en cru i blanques una vegada cuinades són categoritzades com carns vermelles pel Departament d'Agricultura dels Estats Units.

## Referències

* ↑ «Carn vermella o carn blanca?». Arxivat de l'original el 2016-03-24. [Consulta: 5 gener 2014].
* ↑ «Carn blanca o vermella?». Arxivat de l'original el 2016-10-11. [Consulta: 5 gener 2014].
* ↑ Oxford English Dictionary, segona edició, 1989.
* ↑ Larousse Gastronomique, primera edició.
# Sihla

Sihla és un poble i municipi d'Eslovàquia que es troba a la regió de Banská Bystrica.

## Història

La primera menció escrita de la vila es remunta al 1744.
# Machulince

Machulince és un poble i municipi d'Eslovàquia que es troba a la regió de Nitra, al sud-oest del país. El 2021 tenia 1.101 habitants.

## Història

La primera menció escrita de la vila es remunta al 1275.

## Referències

* ↑ «Nitriansky kraj (Slovakia): Districts, Towns and Municipalities» (en anglès), 12-04-2022. [Consulta: 7 agost 2022].
* ↑ «Stredovek» (en eslovac). Obec Machulince. [Consulta: 7 agost 2022].
# Elisabeth Gössmann

Elisabeth Gössmann (Osnabrück, 21 de juny de 1928 - 1 de maig de 2019) fou una teòloga catòlica alemanya, representant de la teologia feminista en el si de l'Església catòlica. Va estudiar teologia, catolicisme, filosofia i germanística a Münster i feu l'examen d'estat el 1952. En la Universitat de Múnic va estudiar el cas de Michael Schmaus. Li interessava també l'Escolàstica, els franciscans i els dominics. El 1954 es va doctorar amb Joseph Ratzinger i Uta Ranke-Heinemann: fins llavors, cap dona s'havia doctorat en teologia en aquesta universitat; el mateix any es va casar amb l'historiador Guillermo Gössmann, amb qui tingué dues filles i dos nets.

## Referències

* ↑ Misión de Baviera Alfa de 9.
* ↑ Página de la Fundación Helen Straumann para la Teología Feminista, Basilea Arxivat 2015-05-28 a Wayback Machine. (Archivo PDF; 287 kB)
* ↑ Isabel Gössmann: la Esperanza de un Futuro de la Teología. en: Juan B. Bauer (Ed.
# Oleo-Ceratonion

Oleo-Ceratonion és la vegetació zonal de la subzona xerotèrmica de la Mediterrània, a les elevacions més baixes (regions costaneres). Segons la jerarquia fitosociològica, és una aliança que pertany a la classe Quercetea ilicis. Són boscos baixos, màquies i garrigues que fan la funció de clímax a les contrades mediterrànies calentes i poc plujoses. Els elements florístics que caracteritzen aquestes formacions són l'olivera i el garrofer.

## Referències

* ↑ Oriol de Bolós Corologia de La Flora Dels Paisos Catalans p. 64
* ↑ Teresa Franquesa i Codinach El paisatge vegetal de la península del cap de Creus p. 163
* ↑ «Vegetaciód e la comarca de Barcelona». Arxivat de l'original el 2016-12-20. [Consulta: 11 desembre 2016].
* ↑ Les Comunitats vegetals: descripció i classificació, p. 130
# Greenleaf Whittier Pickard

Greenleaf Whittier Pickard (14 de febrer de 1877, Portland, Maine - 8 de gener de 1956, Newton, Massachusetts) va ser un pioner estatunidenc de la ràdio.
Pickard va ser un investigador en els primers dies del sense fils. Va ser responsable del desenvolupament del detector de cristall (detector de bigotis de gat), un detector d'ones de ràdio que era el component central del primer receptor de ràdio anomenat ràdio de cristall, que eren els receptors de ràdio més utilitzats fins al 1920 i va continuar usant-se fins a la segona guerra mundial.
També va experimentar amb antenes, la propagació d'ones de ràdio i la supressió de sorolls. El 30 d'agost de 1906 va presentar una patent per un detector de cristall de silici, que va ser concedida el 20 de novembre de 1906. El detector de Pickard va ser revolucionari, ja que va descobrir que un filferro punxegut conegut com a "bigotis de gat", en contacte delicat amb un mineral, produïa el millor efecte semiconductor.
El 10 de juny de 1907, va presentar una patent per a una antena de bucle que es va concedir el 21 de gener de 1908. L'antena del bucle de Pickard tenia propietats direccionals que podrien utilitzar-se per reduir la interferència en les comunicacions sense fils previstes. Greenleaf Whittier Pickard va rebre el nom del seu oncle, el Quaker americà John Greenleaf Whittier (1807-1892). Pickard va ser president de l'Institut d'Enginyers de Ràdio el 1913.

## Referències

* ↑ http://www.bellsystemmemorial.com/belllabs_transistor1.html Arxivat 2006-03-24 a Wayback Machine.. 17:42, 15 March 2006.
* ↑ «Greenleaf W. Pickard». IEEE Global History Network. IEEE. [Consulta: 9 agost 2011].
# Nijnetambóvskoie

Nijnetambóvskoie (en rus: Нижнетамбовское) és un poble del krai de Khabàrovsk, a Rússia, que el 2018 tenia 814 habitants. Pertany al districte rural de Komsomolsk na Amure.

## Referències

* ↑ «Бельговское сельское поселение - Поселения - О районе - Официальный сайт администрации Комсомольского муниципального района». raion-kms.khabkrai.ru. Arxivat de l'original el 2019-03-22. [Consulta: 22 març 2019].
# Carlos del Cerro Grande

Carlos del Cerro Grande (Alcalá de Henares, 13 de març de 1976) és un policia en excedència i àrbitre de futbol espanyol, que arbitra partits de la Primera divisió i Copa. Pertany al Comitè d'Àrbitres de la Comunitat de Madrid.
Va dirigir el partit d'anada de la promoció d'ascens a Primera Divisió de 2011 entre el Reial Club Celta de Vigo i el Granada Club de Futbol (1-0). Aconseguí l'ascens a primera divisió conjuntament amb el col·legiat andalús Pedro Jesús Pérez Montero. Va debutar a la Primera Divisió d'Espanya l'11 de setembre de 2011 en el partit Real Betis Balompié contra el Reial Mallorca (1-0). Des de gener de 2013 és àrbitre internacional.

## Premis

* Xiulet d'or de Segona Divisió (1): 2010.

## Referències

* ↑ «El Barça guanya una Copa èpica». Vilaweb.cat, 23-05-2016. [Consulta: 23 maig 2016].
* ↑ «Partit anada promoció ascens de 2011» (en castellà). Marca, 08-06-2011.
* ↑ Marca. «Del Cerro Grande nuevo arbitro internacional», 21 de desembre de 2012. (castellà)
# Solut

Un solut, en una dissolució, és el compost en menor proporció respecte al solvent. En el llenguatge comú, el solut també es coneix com "la substància que es dissol", per la qual cosa es pot trobar en un estat d'agregació diferent al de l'inici del procés de dissolució i experimentar una transició de fase.
El més comú és que el solut sigui un sòlid en un dissolvent líquid, cosa que origina una solució líquida. Una de les característiques més significatives d'una dissolució acostuma a ser la seva concentració de solut, és a dir, la mitjana de la quantitat de solut continguda en ella.
Una altra característica significativa seria la facilitat per a dissoldre's o la solubilitat que pugui presentar en el dissolvent. La solubilitat d'un compost químic depèn en gran manera de la seva estructura molecular. En general, els compostos iònics i moleculars polars són solubles en dissolvents polars com l'aigua o l'etanol; i els compostos moleculars apolars en dissolvents apolars com l'hexà, l'èter o el tetraclorur de carboni

## Referències

* ↑ Silvestroni p.229
* ↑ Canales, Margarita Fisicoquímica Volumen I: Teoría.

## Bibliografia

* Fondamenti di chimica (en italià). Bologna : Milano: Zanichelli ; CEA, 1996. ISBN 88-408-0998-8.
* Elettrochimica (en italià). Elsevier, 1976, p. 454. ISBN 88-214-0500-1.
Viccionari
# Machy (Aube)

Machy és un municipi francès situat al departament de l'Aube i a la regió del Gran Est. L'any 2007 tenia 102 habitants.

## Demografia
### Població

El 2007 la població de fet de Machy era de 102 persones. Hi havia 44 famílies de les quals 12 eren unipersonals (4 homes vivint sols i 8 dones vivint soles), 16 parelles sense fills i 16 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 49 habitatges, 44 eren l'habitatge principal de la família, 1 era una segona residència i 4 estaven desocupats. 48 eren cases i 1 era un apartament. Dels 44 habitatges principals, 39 estaven ocupats pels seus propietaris, 4 estaven llogats i ocupats pels llogaters i 1 estava cedit a títol gratuït; 4 tenien dues cambres, 3 en tenien tres, 9 en tenien quatre i 28 en tenien cinc o més. 34 habitatges disposaven pel capbaix d'una plaça de pàrquing. A 12 habitatges hi havia un automòbil i a 26 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Machy el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 0 | 75 a 79 | 0 |
| 4 | 70 a 74 | 4 |
| 4 | 65 a 69 | 4 |
| 0 | 60 a 64 | 0 |
| 0 | 55 a 59 | 0 |
| 12 | 50 a 54 | 4 |
| 8 | 45 a 49 | 20 |
| 4 | 40 a 44 | 0 |
| 4 | 35 a 39 | 4 |
| 0 | 30 a 34 | 4 |
| 0 | 25 a 29 | 0 |
| 12 | 20 a 24 | 0 |
| 0 | 15 a 19 | 4 |
| 4 | 10 a 14 | 8 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 74 persones, 61 eren actives i 13 eren inactives. De les 61 persones actives 51 estaven ocupades (26 homes i 25 dones) i 10 estaven aturades (5 homes i 5 dones). De les 13 persones inactives 6 estaven jubilades, 3 estaven estudiant i 4 estaven classificades com a «altres inactius».

### Activitats econòmiques

Dels 3 establiments que hi havia el 2007, 1 era d'una empresa de fabricació d'altres productes industrials i 2 d'empreses de construcció.
Els 2 serveis als particulars que hi havia el 2009 eren lampisteries.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Machy a l'INSEE.
* Évolution et structure de la population Fitxa amb el detall de dades de Machy a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Elisabeth Ibarra Rabancho

Elisabeth Ibarra Rabancho, coneguda esportivament com Eli Ibarra (Azkoitia, Guipúscoa, 29 de juny de 1981) és una exfutbolista basca.
Extrem esquerra, començà a practicar el futbol amb catorze anys amb l'Eibartarrak FT. L'estiu de 2002 fitxà pel nou equip femení creat de l'Athletic Club de Bilbao. Amb el club basc guanyà cinc Superlligues espanyoles (2002-03, 2003-04, 2004-05, 2006-07, 2015-16), essent l'única futbolista de l'entitat en aconseguir-ho, i disputà partits de la Lliga de Campions de la UEFA. El maig de 2017 es retirà esportivament després d'haver competit amb l'Athletic Club durant quinze temporades en 413 partits, sent la jugadora amb més partits disputats del club, i haver marcat 111 gols. Internacional amb la selecció espanyola en quaranta-dues ocasions entre 2002 i 2015, participà a l'Eurocopa de Futbol de 2013 i a la Copa del Món de Futbol de 2015. Amb la selecció del País Basc competí en quatre ocasions entre 2006 i 2014.

## Referències

* ↑ Martín, Iván. «Athletic de Bilbao: ¿Se acuerdan de... Eli Ibarra?» (en castellà). Mundo Deportivo, 17-12-2020. [Consulta: 17 agost 2023].
* ↑ «Eli Ibarra, zuri-gorrien historiaren erreferente» (en euskera). Athletic Club, 29-06-2020. [Consulta: 17 agost 2023].
* ↑ «Eli Ibarra, Iraia e Irune Murua, muy emocionadas en su despedida del Athletic» (en castellà). Mundo Deportivo, 18-05-2017. [Consulta: 17 agost 2023].
* ↑ «Cuatro jugadoras del Athletic convocadas para el Mundial de Canadá» (en castellà). Diario el Correo, 13-03-1986. [Consulta: 17 agost 2023].
* ↑ «Emakumezkoen nazioartekotasunak» (en euskera). Euskadiko Futbol Federakundea. [Consulta: 17 agost 2023].

## Enllaços externs

* Fitxa d'Elisabeth Ibarra Rabancho - Athletic Club
# Ord

Ord és una població dels Estats Units a l'estat de Nebraska. Segons el cens del 2000 tenia 2.269 habitants.

## Demografia

Segons el cens del 2000, Ord tenia 2.269 habitants, 1.006 habitatges, i 611 famílies. La densitat de població era de 527,8 habitants per km².
Dels 1.006 habitatges en un 26,3% hi vivien nens de menys de 18 anys, en un 50,9% hi vivien parelles casades, en un 7,8% dones solteres, i en un 39,2% no eren unitats familiars. En el 36% dels habitatges hi vivien persones soles el 21,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,17 i el nombre mitjà de persones que vivien en cada família era de 2,84.
Per edats la població es repartia de la següent manera: un 22,6% tenia menys de 18 anys, un 5,2% entre 18 i 24, un 20,5% entre 25 i 44, un 24,4% de 45 a 60 i un 27,4% 65 anys o més.
L'edat mediana era de 46 anys. Per cada 100 dones de 18 o més anys hi havia 79,8 homes.
La renda mediana per habitatge era de 27.364 $ i la renda mediana per família de 36.383 $. Els homes tenien una renda mediana de 26.412 $ mentre que les dones 16.895 $. La renda per capita de la població era de 15.337 $. Aproximadament el 6,8% de les famílies i el 10,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ord». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Ord». American Fact Finder. Oficina del Cens dels Estats Units, 12-01-2010.
# Greenlawn

Greenlawn és una concentració de població designada pel cens dels Estats Units a l'estat de Nova York. Segons el cens del 2000 tenia 13.286 habitants.

## Demografia

Segons el cens del 2000, Greenlawn tenia 13.286 habitants, 4.499 habitatges, i 3.347 famílies. La densitat de població era de 1.397,8 habitants per km².
Dels 4.499 habitatges en un 35,8% hi vivien nens de menys de 18 anys, en un 59,3% hi vivien parelles casades, en un 12,1% dones solteres, i en un 25,6% no eren unitats familiars. En el 21,6% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,38.
Per edats la població es repartia de la següent manera: un 26% tenia menys de 18 anys, un 5,8% entre 18 i 24, un 29,3% entre 25 i 44, un 23,2% de 45 a 60 i un 15,6% 65 anys o més.
L'edat mediana era de 39 anys. Per cada 100 dones de 18 o més anys hi havia 83,1 homes.
La renda mediana per habitatge era de 64.201 $ i la renda mediana per família de 76.917 $. Els homes tenien una renda mediana de 48.812 $ mentre que les dones 33.727 $. La renda per capita de la població era de 26.179 $. Entorn del 2,3% de les famílies i el 4,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Greenlawn». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Greenlawn». American Fact Finder. Oficina del Cens dels Estats Units, 12-01-2010.